CELEX: 62005FJ0107
Language: hu
Date: 2010-09-30 00:00:00
Title: A KÖZSZOLGÁLATI TÖRVÉNYSZÉK ÍTÉLETE (második tanács) 2010. szeptember 30.#Tóth Gergely kontra Európai Bizottság.#Közszolgálat – Ideiglenes alkalmazott – Besorolási fokozatba történő besorolás – A pályázati felhívásban előírt besorolási fokozatok – Az ideiglenes alkalmazottak besorolására vonatkozó szabályoknak a pályázati felhívás közzétételét követő módosítása – Besorolási fokozatba történő besorolás a kevésbé kedvező új szabályok alapján – Átmeneti rendelkezések – Analógia útján történő alkalmazás – A személyzeti szabályzat XIII. melléklete 12. cikkének (3) bekezdése – Arányosság – A gondos ügyintézés elve.#F‑107/05. sz. ügy.

Határozatok Tára
                                 A KÖZSZOLGÁLATI TÖRVÉNYSZÉK ÍTÉLETE
                                                  (második tanács)
                                                2010. szeptember 30.
                                                  F-107/05. sz. ügy
                                                    Tóth Gergely
                                                       kontra
                                                 Európai Bizottság
       „Közszolgálat — Ideiglenes alkalmazott — Besorolási fokozatba történő besorolás — A pályázati
         felhívásban előírt besorolási fokozatok — Az ideiglenes alkalmazottak besorolására vonatkozó
       szabályoknak a pályázati felhívás közzétételét követő módosítása — Besorolási fokozatba történő
   besorolás a kevésbé kedvező új szabályok alapján — Átmeneti rendelkezések — Analógia útján történő
     alkalmazás — A személyzeti szabályzat XIII. melléklete 12. cikkének (3) bekezdése — Arányosság —
                                             A gondos ügyintézés elve”
   Tárgy:         Az EK 236. cikk és az EAK 152. cikk alapján benyújtott kereset, amelyben Tóth G.
                  elsődlegesen egyrészt a 2005. július 20-i, a panaszát elutasító bizottsági határozat
                  megsemmisítését, másrészt az általa 2005. január 17-én aláírt munkaszerződésének
                  megsemmisítését kéri, amennyiben az megállapítja a besorolási fokozatát; másodlagosan
                  pedig a Bizottság kötelezését, hogy részére kártérítést fizessen.
   Határozat: A Közszolgálati Törvényszék megsemmisíti a felperes A*6 besorolási fokozat második
                  fizetési fokozatába való besorolásáról szóló – a 2005. január 17-én megkötött ideiglenes
                  alkalmazotti szerződésének 3. cikkébe foglalt – bizottsági határozatot. A Közszolgálati
                  Törvényszék a keresetet ezt meghaladó részében elutasítja. A Bizottság maga viseli saját
                  költségeit, és köteles viselni a felperes költségeit is. Az Európai Unió Tanácsa – mint a
                  Bizottság kérelmeit támogató beavatkozó – maga viseli saját költségeit.
                                                    Összefoglaló
   1. Tisztviselők — Ideiglenes alkalmazottak — Felvétel — Besorolási fokozatba történő besorolás —
   Új előmeneteli rendszernek a 723/2004 rendelettel történt bevezetése — A besorolásra vonatkozó
   átmeneti rendelkezések
   (Személyzeti szabályzat, 5. cikk, (1)–(4) bekezdés; XIII. melléklet, 12. cikk, (3) bekezdés; az egyéb
   alkalmazottakra vonatkozó alkalmazási feltételek, 10. cikk, második bekezdés; 723/2004 tanácsi
   rendelet)
   2. Uniós jog — Átmeneti rendelkezések — Szigorú értelmezés
   3. Tisztviselők — Elvek — A gondos ügyintézés elve — Terjedelem
HU
          ECLI:EU:F:2010:118                                                                              1
 ---pagebreak---                                               ÖSSZEFOGLALÓ – F-107/05. SZ. ÜGY
                                                  TÓTH KONTRA BIZOTTSÁG
1. Mivel a tisztviselők személyzeti szabályzatának, valamint az egyéb alkalmazottak alkalmazási
feltételeinek módosításáról szóló 723/2004 rendelet nem tartalmaz átmeneti rendelkezéseket azon
ideiglenes alkalmazottak besorolási fokozatba való besorolásának meghatározására, akiket ezen
rendelet hatálybalépése – 2004. május 1-je – után, az ezen időpontot megelőzően közzétett pályázati
felhívások alapján vettek fel, és mivel nincs erre irányuló hatályos belső szabályozás, az említett
átmeneti rendelkezések 10. cikkének második bekezdése önmagában is alkalmas ezen besorolás
megalapozására.
Az említett alkalmazási feltételek 10. cikkéből kitűnik, hogy az adminisztráció mérlegelési jogkörrel
rendelkezik az ideiglenes alkalmazottak besorolási fokozatának meghatározása terén. Az erre
vonatkozó belső rendelkezés hiányában ezt a jogkört csak az említett alkalmazottaknak a pályázati
felhívásban meghirdetett besorolási fokozatba való alkalmazására vonatkozó kötelezettség korlátozza,
és annak szükségessége, hogy tiszteletben tartsák a besorolási osztályoknak, illetve a csoportoknak a
személyzeti szabályzat 5. cikkének (1)–(4) bekezdésében rögzített rendszerét.
E körülmények között, és abban az esetben, ha a pályázati felhívásban meghirdetett besorolási fokozat
megszűnt, az intézmény jogszerűen követheti a jogalkotó által a személyzeti szabályzat
XIII. mellékletében elfogadott megoldást, és analógia útján alkalmazhatja ezen melléklet 12. cikkének
(3) bekezdését, amely cikk az alkalmassági listára 2006. május 1-je előtt felvett azon tisztviselők
besorolására vonatkozik, akiket 2004. május 1-je és 2006. április 30. között vettek fel.
                                                                                 (lásd az 55., 58., 59., 69., 73., 74. és 76. pontot)
          Hivatkozás:
          a Közszolgálati Törvényszék F-21/06. sz., Da Silva kontra Bizottság ügyben 2007. június 28-án hozott ítéletének
          (EBHT-KSZ 2007., I-A-1-179. o. és II-A-1-981. o.) 64., 68. és 79. pontja.
2. Az átmeneti rendelkezést főszabály szerint szigorúan kell értelmezni, amivel eleve
összeegyeztethetetlen az analógia útján való alkalmazás. Az értelmezés szigorú jellegét az a körülmény
igazolja, hogy az átmeneti rendelkezések eltérnek azon állandó szabályoktól és elvektől, amelyeket az
említett rendszer hiányában nyomban alkalmazni kellene.
Az állandó rendelkezések hiányában azonban az adminisztráció analógia útján alkalmazhatja a
személyzeti szabályzat XIII. melléklete 12. cikkének (3) bekezdését e rendelkezés átmeneti jellegének
megsértése nélkül.
                                                                                                             (lásd a 71–74. pontot)
          Hivatkozás:
          a Bíróság 77/82. sz., Peskeloglou ügyben 1983. március 23-án hozott ítéletének (EBHT 1983., 1085. o.) 11–15. pontja;
          C-267/95. és C-268/95. sz., Merck és Beecham egyesített ügyekben 1996. december 5-én hozott ítéletének
          (EBHT 1996., I-6285. o.) 23. és 24. pontja; C-462/05. sz., Bizottság kontra Portugália ügyben 2008. június 12-én
          hozott ítéletének (EBHT 2008., I-4183. o.) 53. és 54. pontja;
          az Elsőfokú Bíróság T-252/97. sz., Dürbeck kontra Bizottság ügyben 2000. szeptember 19-én hozott ítéletének
          (EBHT 2000., II-3031. o.) 66. és 70. pontja;
          a Közszolgálati Törvényszék a fent hivatkozott Da Silva kontra Bizottság ügyben hozott ítéletének 64., 68. és
          79. pontja.
3. A tisztviselő helyzetére vonatkozó döntés alkalmával az adminisztráció a gondos ügyintézés elve
alapján köteles minden olyan tényezőt figyelembe venni, amely meghatározó lehet a döntése
szempontjából, ennélfogva ezen elv megsértése a megtámadott határozat megsemmisítését
eredményezheti.
2                                                                                                             ECLI:EU:F:2010:118
 ---pagebreak---                                                ÖSSZEFOGLALÓ – F-107/05. SZ. ÜGY
                                                  TÓTH KONTRA BIZOTTSÁG
                                                                                                          (lásd a 85. pontot)
         Hivatkozás:
         az Elsőfokú Bíróság T-11/03. sz., Afari kontra EKB ügyben 2004. március 16-án hozott ítéletének (EBHT-KSZ 2004.,
         I-A-65. o. és II-267. o.) 42. pontja;
         a Közszolgálati Törvényszék F-99/06. sz., López Teruel kontra OHIM ügyben 2007. május 22-én hozott ítéletének
         (EBHT-KSZ 2007., I-A-1-147. o. és II-A-1-797. o.) 92. pontja.
ECLI:EU:F:2010:118                                                                                                         3